*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*7. számú előterjesztés*

Bátaszék Város Önkormányzat Képviselő-testületének 2022. január 26-án

16 órakor megtartandó ülésére

Egyes városüzemeltetési feladatok ellátására vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Nagyné Gyura Györgyi pénzügyi  irodavezető  **Tárgyalja:**  PG Bizottság 2022.01.25. |

# *Tisztelt Képviselő-testület!*

Jelen előterjesztésben több városüzemeltetési feladat tekintetében végeztünk döntés előkészítő munkát az alábbiak szerint:

1. A Panteon Kft. ügyvezetőjével, Nyakas Gáborral folytatott helyszíni bejárás és egyeztetés során igényként merült fel a városi köztemetőben, a már korábban kialakított lábazatra, egy a már meglévő urnafalakkal megegyező új, 40 férőhelyes urnafal építése.

Ajánlattételre szóló felhívás került kiküldésre három vállalkozónak, melynek tárgya:

**Városi köztemetőben 1 db 40 férőhelyes kolumbárium kialakítása**

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. AMREIN Kft. 7354 Váralja, Petőfi S. u. 24.

Ajánlati ár: 1.540.000,-Ft + 27% Áfa (1.955.800,-Ft)

Javasoljuk az AMREIN Kft. (7354 Váralja, Petőfi S. u. 24. ) ajánlattevővel bruttó 1.955.800,- Ft összeggel történő szerződéskötést. (1.sz. határozati javaslat)

1. **Bátaszék Város közigazgatási területén az erősáramú hálózathoz kapcsolódó munkák elvégzése**

Ajánlattételre szóló felhívás került kiküldésre három vállalkozónak, melynek tárgya:

**Bátaszék Város közigazgatási területén az erősáramú hálózathoz kapcsolódó munkák elvégzése**

Mennyisége:

* Közvilágítási hálózat környezetében gallyazási munkák elvégzése.
* Közvilágítási hálózathoz kapcsolt karácsonyi díszvilágítási elemek fel- és le szerelése, karbantartása.
* Szobrok, építmények díszvilágításának karbantartása.
* Közvilágítási hálózathoz tartozó kandeláberek karbantartása.
* Római Katolikus Templom körüli fákon fényfüzérek telepítése.
* Közvilágítási hálózat bővítéséhez szükséges tervezési feladatok.
* A csatolt műszaki dokumentációk és tervrajzok alapján helyettesítő lámpatestek szállítása és beszerelése minimum 10 év garanciális időtartam vállalása mellett

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 2.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

Az ajánlattevő neve: KÖZ-MEG-VILL Kft.

Az ajánlattevő lakóhelye/székhelye: 7100 Szekszárd, Keselyűsi u. 2/A

Az ajánlattevő árajánlatában az alábbi ellenszolgáltatást ajánlotta meg.

Ajánlati ár:

|  |  |  |  |  |  |
| --- | --- | --- | --- | --- | --- |
|  | **Tevékenység** | **Egységár (nettó)** | **ÁFA** | **Egységár (bruttó)** | **Mért.egység** |
| 1 | Kiszállási díj | 10.700,- | 2.889,- | 13.589,- | alkalom (oda-vissza út) |
| 2 | Kosaras autó bérleti díja kezelővel | 11.500,- | 3.105,- | 14.605,- | üzemóra |
| 3 | Gallyazáshoz szakmunkás | 4.500,- | 1.215,- | 5.715,- | rezsi óradíj/fő |
| 4 | Szerelői munka | 4.500,- | 1.215,- | 5.715,- | rezsi óradíj/fő |
| 5 | Karácsonyi díszvilágítás felszerelés ( max. 40db) | 179.500,- | 48.465,- | 227.965,- | alkalom |
| 6 | Karácsonyi díszvilágítás leszerelés (max. 40db) | 72.100,- | 19.467,- | 91.567,- | alkalom |
| 7 | Tervdokumentáció készítése | 94.000,- | 25.380,- | 119.380,- | mérnöknap |

|  |  |  |  |  |  |
| --- | --- | --- | --- | --- | --- |
| **Meglévő lámpatest típusa** | Megajánlott helyettesítő LED-es lámpatest típusa minimum 10 év garanciával | 1 db lámpatest **egységára**  (nettó Ft) | 1 db lámpatest cseréjének **egységára** minden járulékos költséggel együtt  (nettó Ft) | Nettó egységár **összesen** (Ft) | Bruttó  egységár **összesen**  (Ft) |
| Florida 14 W | Voltana 18 LED 000579 | 56.355,- | 11.500,- | 67.855,- | 86.176,- |
| Florida 20 W | Voltana 08LED 000261 | 57.720,- | 11.500,- | 69.220,- | 87.909,- |
| Florida 40 W | Voltana 08LED 000262 | 73.320,- | 11.500,- | 84.820,- | 107.721,- |
| Florida 60 W | Izylium 11LED 004471 | 109.235,- | 11.500,- | 120.735,- | 153.333,- |
| Florida 80 W | Izylium 13LED 0002709 | 150.696,- | 11.500,- | 162.196,- | 205.989,- |

Javasoljuk KÖZ-MEG-VILL Kft.-vel (7100 Szekszárd, Keselyűsi út 2.) történő - 2022. február 1. – 2023. január 31. - közötti időtartamra a szerződés megkötését összesen bruttó 7.000.000,- Ft keretösszeggel. (2.sz. határozati javaslat)

1. **Bátaszék Város közvilágítási hálózat üzemeltetése, karbantartása munkák elvégzése**

A település területén folyamatosan biztosítani kell a meglévő közvilágítás hálózat egyes elemeinek a jogszabályok által meghatározott feltételek szerinti működését, karbantartását és üzemeltetését. E faladat elvégzését jogosultsággal rendelkező vállalkozók végezhetik.

E vonatkozásban került bekérésre árajánlat. A szerződés időtartama határozott: 2022. február 1. – 2023. január 31.

Ajánlattételre szóló felhívás került kiküldésre három vállalkozónak, melynek tárgya:

**Bátaszék Város közvilágítási hálózat üzemeltetése, karbantartása munkák elvégzése**

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 3.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

Az ajánlattevő neve: KÖZ-MEG-VILL Kft.

Az ajánlattevő lakóhelye/székhelye: 7100 Szekszárd, Keselyűsi u. 2/A.

Az ajánlattevő árajánlatában az alábbi ellenszolgáltatást ajánlotta meg.

|  |  |  |  |
| --- | --- | --- | --- |
| **Tevékenység** | **nettó** | **ÁFA** | **bruttó** |
| Bátaszék Város közvilágítási hálózat üzemeltetése, karbantartása | 890.000,- | 240.300,- | 1.130.300,- |

Javasoljuk a KÖZ-MEG-VILL Kft.-vel (7100 Szekszárd, Keselyűsi út 2.) történő - 2022. február 1. – 2023. január 31. - közötti időtartamra a szerződés megkötését összesen bruttó 1.130.300,- Ft összeggel. (3.sz. határozati javaslat)

1. Az önkormányzat tulajdonában lévő egyes épületek villamosbiztonsági felülvizsgálatának érvényességi ideje lejárt. A vizsgálatokat ismételten szükséges elvégezni.

Ajánlattételre szóló felhívás került kiküldésre három vállalkozónak, melynek tárgya:

**A Városháza és az Önkormányzat tulajdonában lévő épületek villamosbiztonsági felülvizsgálata**

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 4.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: Elektrolit Kft.

7100 Szekszárd, Tartsay V. u. 4.

- Villamos biztonsági felülvizsgálat: 700 Ft+ÁFA/ mérési hely

- Villámvédelmi felülvizsgálat:

- 30.000 Ft+ÁFA alapdíj/épület

- 15.000 FT+ÁFA/földelés

- kiszállási díj vagy útiköltség: 300 FT/km + ÁFA

1. Az ajánlattevő neve: Magyari Nándor

Szekszárd, Fagyöngy u. 48.

- Villamos biztonsági felülvizsgálat: 400 Ft/ mérési hely

- Villámvédelmi felülvizsgálat:

- 25.000 Ft alapdíj/épület

- 5000FT/földelés

- kiszállási díj vagy útiköltség: nincs

A mérési helyek száma nem ismert, így egységáras szerződés megkötése szükséges. A leadott jegyzőkönyv tartalmazza majd a mérési helyek számát. A vállalkozási díj fedezeteként 1 000 000,-Ft keretösszeget javaslunk biztosítani.

Javasoljuk Magyari Nándor. (Szekszárd, Fagyöngy u. 48.) ajánlattevővel bruttó 1 000 000,- Ft keretösszeggel történő szerződéskötést. (4.sz. határozati javaslat)

1. A Kövesdi árok kaszálása, mint városüzemeltetési feladat tekintetében végeztünk döntés előkészítő munkát.

Ajánlattételre szóló felhívás került kiküldésre három vállalkozónak, melynek tárgya:

A Bátaszéki Önkormányzat kezelésében lévő Kövesdi-árok (0404, 0614, 1972, 1962, 720, 717,742/1 hrsz.), (M6-os autópálya – Novák rét, Ipari park – Lajvér patak) és Zenta úti árok (0120/196, 0111/2, 0109/2 hrsz.), (Kövesdi árok torkolat – 3. völgy), Zsizsáki-árok (0596, 0571, 0562 hrsz.) kaszálása.

Mennyisége: - 0403 hrsz.-on ~960 m, 0614 hrsz.-on ~680 m, 1972 hrsz.-on ~488 m, 1962 hrsz.- on ~76m, 720 hrsz.-on ~135 m, 717 hrsz.-on ~120 m, 742/1 hrsz.-on ~615m

-0120/196 hrsz.-on ~534m, 0111/2 hrsz.-on ~732m, 0109/2 hrsz.-on ~939m ,

0596 hrsz.-on ~385 m, 0571 hrsz.-on ~2050m , 0562 hrsz.-on ~300m

- A fent nevesített árkok

rézsűjének összterülete: 63.200 m²,

meder területe 10000 m²,

hossza fm megközelítőleg 8953 m

A kivitelezés teljesítési határideje:

I. ütem: 2022.06.01.

II. ütem: 2022.10.15. Opcionálisan, külön megrendelő alapján

III. ütem: Opcionálisan, külön megrendelő alapján - előre egyeztetett időpont szerint

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai szempontoknak megfelelnek (lásd 5.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1./ Duna-Siómenti Vízi Társulat 7100 Szekszárd, Dobó u. 4.

|  |  |  |
| --- | --- | --- |
|  |  | Duna-Siómenti Vízi Társulat |
|  | **Tevékenység** | **Egységár (bruttó)** |
| 1 | Gépi kaszálás, **I. ütem** | 1.016.000.- |
| 2 | Gépi kaszálás, **II. ütem** Opcionális | 1.016.000.- |
| 3 | Gépi kaszálás, **III. ütem** Opcionális | 1.206.500,- |
|  |  | 3.238.500,- |

Az I. ütem megrendelését javasoljuk a forrás biztosítása mellett.

Javasoljuk a Duna-Sió Menti Vízi Társulat ajánlattevővel összesen bruttó 1.016.000,- Ft összeggel történő szerződéskötést.

Mindezek figyelembe vételével javasoljuk az alábbi határozati javaslatok elfogadását.

***1.sz. H a t á r o z a t i j a v a s l a t :***

**Városi köztemetőben 1 db 40 férőhelyes kolumbárium kialakítási munkái kivitelezőkiválasztására**

Bátaszék Város Önkormányzatának Képviselő-testülete;

1. a kolumbárium kialakítása feladatok elvégzésével a legalacsonyabb ajánlati árat tevő AMREIN Kft.-t (7354 Váralja, Petőfi S. u. 24.) bízza meg;
2. a feladat ellátásához szükséges bruttó 1.955.800,- Ft vállalkozói díj kifizetését az önkormányzat 2022. évi költségvetésében tervezett beruházási kiadások keretének terhére biztosítja;
3. felhatalmazza a város polgármesterét a vállalkozási szerződés aláírására.

*Határidő: 2022. február 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: AMREIN Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Erősáramú hálózathoz kapcsolódó munkák tevékenységre vállalkozó kiválasztására**

Bátaszék Város Önkormányzata Képviselő-testülete;

a.) a Bátaszék Város közigazgatási területén erősáramú hálózathoz kapcsolódó munkák feladatok elvégzésével a legalacsonyabb ajánlati árat tevő KÖZ-MEG-VILL Kft.-t (7100 Szekszárd, Keselyűsi út. 2.) bízza meg;

b.) a feladat ellátásához bruttó 7.000.000,- Ft keretösszeget biztosít az önkormányzat 2022. évi költségvetésének terhére;

c.) felhatalmazza a város polgármesterét a vállalkozási szerződés aláírására.

*Határidő: 2022. február 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÖZ-MEG-VILL Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***3.sz. H a t á r o z a t i j a v a s l a t :***

**Közvilágítási hálózat aktív elemeinek üzemeltetése és karbantartása tevékenységre vállalkozó kiválasztására**

Bátaszék Város Önkormányzata Képviselő-testülete;

a.) a Bátaszék Város közigazgatási területén közvilágítási hálózat aktív elemeinek üzemeltetése és karbantartása feladatok elvégzésével a legalacsonyabb ajánlati árat tevő KÖZ-MEG-VILL Kft.-t (7100 Szekszárd, Keselyűsi út. 2.) bízza meg;

b.) a feladat ellátásához szükséges bruttó 1.130.300,- Ft vállalkozói díj kifizetését az önkormányzat 2022. évi költségvetésének terhére biztosítja;

c.) felhatalmazza a város polgármesterét a vállalkozási szerződés aláírására.

*Határidő: 2022. február 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÖZ-MEG-VILL Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***4.sz. H a t á r o z a t i j a v a s l a t :***

**Önkormányzat tulajdonában lévő egyes épületek villamosbiztonsági felülvizsgálata tevékenységre vállalkozó kiválasztására**

Bátaszék Város Önkormányzata Képviselő-testülete;

a.) az önkormányzat tulajdonában lévő egyes épületek villamosbiztonsági felülvizsgálata feladatok elvégzésével a legalacsonyabb ajánlati árat tevő Magyari Nándort (Szekszárd, Fagyöngy u. 48.) bízza meg;

b.) a feladat ellátásához bruttó 1.000.000,- Ft keretösszeget biztosít az Önkormányzat 2022. évi költségvetése terhére;

c.) felhatalmazza a város polgármesterét a szerződés aláírására.

*Határidő: 2022. február 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Magyari Nándor

Bátaszéki KÖH városüz. iroda

Bátaszéki KÖH pénzügyi iroda

irattár

***5.sz. H a t á r o z a t i j a v a s l a t :***

**A Kövesdi-árok, Zenta úti, Zsizsáki árok kaszálása I. ütem, feladatok elvégzésére kivitelezőkiválasztására**

Bátaszék Város Önkormányzata Képviselő-testülete,

1. a Kövesdi-árok, Zenta úti, Zsizsáki árok kaszálása feladatok elvégzésével a Duna-Siómenti Vízi Társulatot (7100 Szekszárd, Dobó u. 4.) bízza meg;
2. a feladat megvalósításához szükséges bruttó 1.016.000,-Ft vállalkozói díj kifizetését az önkormányzat 2022. évi költségvetésének terhére biztosítja;
3. felhatalmazza a város polgármesterét a vállalkozási szerződés aláírására.

*Határidő: 2022. április 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Duna-Siómenti Vízi Társulat

Bátaszéki KÖH városüz. iroda

Bátaszéki KÖH pénzügyi iroda

irattár